พอดีว่ากินยาคุมรายเดือนค่ะ แต่ประจำเดือนมาตอนช่วงกลางเดือนแต่มานิดเดียวแล้วตอนนี้ประจำเดือนไม่มาค่ะสิ้นเดือนแล้วกินยาคุม 28 เม็ดค่ะแล้วตอนนี้ประจำเดือนไม่มาอยากทราบว่ามันจะท้องไหมแต่หยุดทานยาคุมตั้งแต่ 20 เม็ดแรกค่ะแล้วเราสามารถเริ่มทานยาคุมใหม่ได้ไหมของเดือนใหม่ กลัวท้องค่ะไม่พร้อมที่จะมี มีคนแนะนำให้ไปซื้อยาสตรีมาทานค่ะแต่เราไปอ่านใน Google มาแล้วถ้าเกิดเราท้องทานยาสตรีเข้าไปอาจจะทำให้เด็กพิการได้ยาสตรีไม่ทำให้แท้งได้ร้อยเปอร์เซ็นต์แต่หนูสามารถทานได้ไหมคะยังไม่ทราบค่ะว่าท้องหรือไม่ท้อง มีวิธีไหนช่วยได้ไหมคะไม่ได้เครียดนะคะแต่แค่งงและสงสัยเป็นแบบนี้มา 3 เดือนแล้วค่ะ ที่กินยาคุมแล้วประจำเดือนมากลางเดือน 2 เดือนแรกทานยาคุมแล้วประจำเดือนมากลางเดือนก็หยุดทาน แล้วไปถามที่ร้านเภสัชเขาบอกมาว่าลองทานให้ครบแผงก็เลยทานครบแผงโดยที่ประจำเดือนก็มากลางเดือนเหมือนเดิมแต่ไม่ได้หยุดทานค่ะ แล้วตอนที่ไม่ได้ทานยาคุมคือทานได้แค่เกือบ 20 เม็ดหรือไม่ถึงก็หยุดทานค่ะแล้วแฟนก็ปล่อยในมาตลอด จนนี้สิ้นเดือนแล้วประจำเดือนไม่มาแต่ที่พิมพ์ข้างบนว่าประจำเดือนมากลางเดือนมันน่าจะไม่ใช่ประจำเดือนนะคะมันเหมือนจะปนออกมากับตกขาวมากกว่า มีวิธีไหนบ้างคะมีทางออกได้ไหมที่ทำให้รู้ได้ว่าท้องหรือไม่ท้องแล้วควรทานยาคุมต่อไหมของเดือนใหม่ที่จะถึง
สวัสดีค่ะ การมีเลือดออกจากช่องคลอดในปริมาณไม่มาก ที่เกิดขึ้นในขณะที่ทานยาคุมกำเนิดยังไม่หมดเม็ดที่เป็นฮอร์โมน (คือยังไม่ครบ 21 เม็ด) น่าจะเป็นอาการเลือดออกกะปริดกะปรอย ที่เกิดจากผลข้างเคียงของยาคุมกำเนิดได้ โดยเฉพาะหากเป็นยาคุมชนิดฮอร์โมนต่ำ หรือเกิดจากการทานยาไม่ตรงเวลาในแต่ละวัน ซึ่งก็ไม่ได้อันตรายอะไร โดนส่วนใหญ่ เมื่อทานต่อเนื่องไปซักระยะ อาการเลือดออกกะปริดกะปรอยก็จะค่อยๆ ลดน้อยลงจนหายไปอย่างไรก็ตาม หากได้หยุดทานยาคุมกำเนิดไปแล้ว แต่ไม่ประจำเดือนมา แนะนำควรลองตรวจหาการตั้งครรภ์ดูก่อนค่ะ ซึ่งการที่จะทราบว่ามีการตั้งครรภ์หรือไม่นั้น ต้องใช้ชุดตรวจหาการตั้งครรภ์จากปัสสาวะทดสอบดู ซึ่งสามารถซื้อได้ตามร้านขายยาทั่วไป โดยหากตรวจพบการตั้งครรภ์ ก็ควรหยุดทานยาคุมหรือยาสตรีต่างๆ และไปพบแพทย์เพื่อฝากครรภ์ค่ะ ทั้งนี้ ยาคุมกำเนิดหรือยาสตรี หากไม่ได้ทานในปริมาณที่มากไป ไม่ได้มีผลทำให้เด็กพิการหรือแท้งออกมาได้แต่อย่างใดค่ะแต่หากตรวจไม่พบการตั้งครรภ์ หรือไม่แน่ใจว่าจะตรวจได้อย่างถูกต้องหรือไม่ ก็ควรพบแพทย์เพื่อตรวจให้ค่ะ หากตรวจไม่พบ การที่ไม่มีประจำเดือนมา อาจเกิดจากการทำงานของรังไข่ที่ผิดปกติไป จากผลของการทานยาคุมกำเนิดที่ผ่านมาได้ หรือเกิดจากสาเหตุอื่นๆ เช่น มีภาวะไทรอยด์ฮอร์โมนผิดปกติ มีพังผืดในมดลูก เป็นต้น